রবিবার গভীর রাতে হুড়মুড়িয়ে ভেঙে  পড়ে দোতলা বাড়ি। রাত আড়াইটে নাগাদ বিকট শব্দ শুনে ছুটে আসেন স্থানীয়রা,  তাঁরাই খবর দেন দমকলে। তড়িঘড়ি শুরু হয় ধ্বংসস্তূপ সরানোর কাজ । 
 নিজস্ব প্রতিবেদন:  রাতভর নাগাড়ে বৃষ্টি।  শহরে  ফের বাড়ি বিপর্যয়। শিয়ালদহের বৈঠকখানা বাজারের মুড়ি পট্টিতে ধসে পড়ল পুরনো বাড়ি। ঘুমের মধ্যেই মৃত হল দুজনের।  মৃত বছর পঁয়ষট্টির গোপাল নস্কর।  মৃত্যু হয়েছে মানিক জানা বলে আরেক বাসিন্দারও।   দমকল পুলিসের যৌথ তত্পরতায়  ধ্বংসস্তূপ থেকে জখম অবস্থায় উদ্ধার দুই। স্থানীয় সূত্রে জানা গিয়েছে, রবিবার গভীর রাতে হুড়মুড়িয়ে ভেঙে  পড়ে দোতলা বাড়ি। রাত আড়াইটে নাগাদ বিকট শব্দ শুনে ছুটে আসেন স্থানীয়রা,  তাঁরাই খবর দেন দমকলে। তড়িঘড়ি শুরু হয় ধ্বংসস্তূপ সরানোর কাজ ।  বৈঠকখানার বাড়ি বিপর্যয়ে সোমবার সকাল পর্যন্ত চলে উদ্ধারকাজ। বাড়ির মালিকের সন্ধান এখনও মেলেনি। তবে পুরসভার নোটিস সত্ত্বেও কীভাবে বাড়িটিতে অবৈধভাবে বসবাস চলছিল?  বিষয়টি খতিয়ে দেখছে পুলিস।